Brigg
Brigg je grad i trgovište od 6756 stanovnika u grofoviji Lincolnshire na istoku Engleske.

Geografija 
Brigg leži nedaleko od ušća rijeke Ancholme u estuarij Humber. Administrativno podpada pod unitarnu jedinicu North Lincolnshire.

Historija 
U 11. vijeku na mjestu današnjeg grada postojalo je malo naselje od par kuća kod gaza preko Ancholma. Pravi razvoj mjesta počeo je 1205. kad je Hugh Nevil dobio kraljevsku povelju da može osnovati sajam. Prvi kameni most preko rijeke podignut je u 14. vijeku. Sve do 17. vijeka zvao se vrlo različitim imenima, tek tad je usvojeno ime Brigg.

Veliki napredak za mjesto bilo je osnivanje škole 1669., odtad su se počeli doseljavati brojni zanatlije, ali je još uvijek bio mali. Od kad su se počeli doseljavati Irci, bježavši od Velike gladi, Brigg je brzo rastao tako da je 1851. imao 3097 stanovnika. U to vrijeme od njega je bio veći jedino Barton.

Brigg je danas poznat po biciklima koje proizvodi tvornica Falcon.

Izvori

Vanjske veze 

 Brigg Heritage Centre 

Gradovi u Engleskoj
Lincolnshire